Foto: Facebook (Tomislav Karamarko, šef HDZ-a, i Periša Čakarun, v.d. rukovoditeljice Informativno - medijskog servisa HRT-a)



DANAS su, kako neslužbeno doznaje Index, na HRT-u smijenjene Maja Sever s mjesta voditeljice redakcije Hrvatske uživo, Mirna Zidarić s mjesta urednice sporta u Dnevniku 2 i Tatjana Munižaba s mjesta urednice Dnevnika 3.

> Periša Čakarun smijenila četiri voditelja Dnevnika i ukinula vođenje u paru

> Ovo su novi voditelji Dnevnika na HRT-u



Umjesto Maje Sever kao šefice redakcije Hrvatske uživo dolazi Petar Vlahov, umjesto Mirne Zidarić kao urednice sporta u Dnevniku 2 dolazi Lana Banely, a umjesto Tatjane Munižabe na mjesto urednika Dnevnika 3 dolazi Darko Šokota.



U nedjelju je smijenjen urednik unutarnje politike Hrvoje Zovko, a umjesto njega je imenovan Đurica Drobac.



Podsjetimo, smjena Maje Sever, Mirne Zidarić i Tatjane Munižabe dogodila se nakon što su za vikend smijenjeni dosadašnji urednici i voditelji Dnevnika 2 Sanja Mikleušević Pavić, Đurica Drobac, Tina Šimurina i Stipe Alfier. Na njihova mjesta postavljeni su Branimir Farkaš i Mirjana Posavec, dok iz stare postave ostaje Marta Šimić Mrzlečki.

Tekst se nastavlja ispod oglasa

"Dugogodišnji novinari i reporteri Hrvatske radiotelevizije Petar Vlahov i Damir Smrtić od večeras postaju novi voditelji trećega Dnevnika Hrvatske televizije, jedne od najvažnijih informativnih emisija hrvatskoga javnog servisa. Emisiju će uređivati i Darko Šokota te Stela Kolar Borovčak, koja je i dosad obavljala taj posao.



Glavna zadaća nove uredničke i voditeljske ekipe bit će donositi najvažnije vijesti koje su se dogodile poslije 20 sati, dakle nakon središnjega Dnevnika HRT-a", priopćili su s HRT-a.